CELEX: 62010TN0508
Language: hu
Date: 2010-10-19 00:00:00
Title: T-508/10. sz. ügy: 2010. október 19-én benyújtott kereset — Seba Diș Tįcaret ve Naklįyat kontra OHIM — von Eicken (SEBA TRADITION ESTABLISHED 1932 20 FILTER)

18.12.2010   
            
            
               HU
            
            
               Az Európai Unió Hivatalos Lapja
            
            
               C 346/56
            
         2010. október 19-én benyújtott kereset — Seba Diș Tįcaret ve Naklįyat kontra OHIM — von Eicken (SEBA TRADITION ESTABLISHED 1932 20 FILTER)
   (T-508/10. sz. ügy)
   ()
   2010/C 346/110
   A keresetlevél nyelve: német
   
      Felek
   
   
      Felperes: Seba Diș Tįcaret ve Naklįyat A.S. (Isztambul, Törökország) (képviselő: H. Wilde Rechtsanwalt)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Johann Wilhelm von Eicken GmbH (Lübeck, Németország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának az R 0559/2009-4. sz. ügyben 2010. augusztus 18-án hozott határozatát;
            
         
               —
            
            
               a Törvényszék az alperest kötelezze a jogvita költségeinek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: az „ESTABLISHED 1932 SEBA TRADITION” szóelemeket magában foglaló színes ábrás védjegy a 34. osztályba tartozó áruk vonatkozásában.
   
      A közösségi védjegy jogosultja: a felperes.
   
      A közösségi védjegy törlését kérelmező fél: Johann Wilhelm von Eicken GmbH.
   
      A törlést kérelmező védjegye: az „ESTABLISHED 1770 JOHANN WILHELM VON EICKEN TRADITION” szóelemeket magában foglaló német ábrás védjegy a 34. osztályba tartozó áruk vonatkozásában.
   
      A törlési osztály határozata: a törlési osztály a kérelemnek helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2009. L 78., 1. o.).